钦定古今图书集成/明伦汇编/官常典/第360卷 > 毛羽健
## 钦定古今图书集成/明伦汇编/官常典/第360卷 > 毛羽健

按《明外史》本传：“羽健，字芝田，公安人。天启二年进士。
除万县知县，调繁巴县。崇祯元年，征授御史。首劾杨
维垣八大罪及阮大铖反复变幻状，二人遂被斥。王
师讨安邦彦，久无功，羽健言贼巢在大方、黔其前门，
蜀、遵、永其后户。由黔进兵，必渡陆广，奇险难入，七昼
夜抵大方，一夫当关，千人自废。王三善、蔡复一所以
屡败。遵义距大方止三日，而毕节止百馀里，地平衍，
从此进兵，何患不克？”因画上《足兵措饷方略》，并荐旧
总督朱燮元、闵梦得等，帝即议行，后果平贼。寻极陈
驿递之害，帝令所司痛革积困，为苏温体仁之讦钱
谦益也。御史黄宗昌备陈《科场本末》，言体仁热中枚
卜，欲剚刃谦益，遂以“结党”二字为举朝陷阱。原体仁
巧计，所以破前此公论之不予，且以箝后日言者之
口耳。羽健亦愤其朋党之说，上疏曰：“陛下近者德业
虽益盛，而过举亦时闻。如逐言官，非美事也。咈谏之
主，犹思护其名，我皇上乃不少介意。召对至希遘事
也。本用以联上下交，今乃有因而受黜者。诸臣闻召，
攒眉蹙额，以为畏途”枚卜，甚盛事也。今以相竞而相
谗，因一人废钜典，至“党”之一字尤不可开。彼附逆诸
奸既不可用，势不得不用诸奸摈斥之人。若以今日
之连袂登进者为相党而来，抑将以昔之鳞次削夺
者为相党而去乎？陛下不识在朝诸臣与奸党诸臣
之孰正孰邪，但观天启七年以前，与崇祯元年以后
之天“下，孰危孰安，便自可见。今日语太平则不足，语
剔弊则有馀，诸臣亦何尝尽负国家哉？倘以一夫高
张，辄疑举朝皆党，株连蔓引，一网打尽。臣惜陛下从
千忧百虑中得此清明世界，复为谗人隳坏也。”帝责
羽健疑揣，而以前条陈驿弊原之。已，疏劾太常少卿
谢陞求巡抚于王永光。及推蓟镇，则畏而引病以避；
后推太仆卿，则不病陞。永光朋比为奸，宜并罪。帝召
对文华殿，永光力诋其诬，且欲究主使之者。大学士
韩爌言究言官非礼，帝不从，已而获宥。帝御文华殿，
独召对礼部侍郎周延儒、羽健偕同官李长春、田时
震上疏曰：“汉臣有言，所言公，公言之；所言私，王者无
私。今召见不以师济，而以独侍清问。不以朝参，而以
燕闲。更漏已沈，阁门犹启延儒贤者，必将形迹自远，
不冒昧以就功名。如其不然，何取于斯人而用之？”疏
入，切责。羽健既积忤权要，其党思因事去之。及袁崇
焕下狱，主事陆澄源以羽健尝疏誉崇焕，劾之，落职
归，卒。